# BILJEŠKE UZ FINANCIJSKE IZVJEŠTAJE

**SMART ISLAND KRK d.o.o. ZA 2022. GODINU**

1. **OSNOVNI PODACI O DRUŠTVU**

#### Opći podaci i temeljne djelatnosti

Smart island Krk je društvo s ograničenom odgovornošću (dalje: Društvo) za projektiranje, građenje i uslužne djelatnosti. Društvo je 15. prosinca 2019. godine registrirano u Trgovačkom sudu u Rijeci (Rješenje broj Tt-19/6314-2) pod matičnim brojem suda MBS 040410444.

Temeljni kapital Društva upisan je u sudski registar navedenog suda u iznosu od 6.014.000,00 kn.

Osnovne djelatnosti Društva su do dana podjele, 31. ožujka 2022. godine bile slijedeće:

* Djelatnost žičane telekomunikacije
* Instalacijske djelatnosti
* Proizvodnja radiotelevizijskih i komunikacijskih aparata i opreme
* Projektiranje i građenje građevina te stručni nadzor

Nakon 31. ožujka 2022. godine na koji dan je izvršena i pravna podjela Društva (vidjeti u nastavku podnaslov – Podjela Društva) Društvo je preuzelo obavljati i djelatnosti:

* izgradnja, upravljanje i održavanje elektroničke komunikacijske infrastrukture
* upravljanje punionicama za električna vozila
* održavanje i upravljanje sustavom javne rasvjete (u vlasništvu JLS)
* održavanje i upravljanje sustavom iznajmljivanja električnih bicikli

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godinu dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene usluga i slično.

Poslove društva vodi uprava koja se sastoji od jednog direktora kojeg imenuje skupština. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

Direktor Društva je Neven Hržić, mag.ing.aedif. koji je na dužnost imenovan od 10. svibnja 2022. godine za razdoblje od 10.05.2022. do 31.12.2025. godine.

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti koju je izdao Državni zavod za statistiku Zagreb, od 10.12.2019. godine, Društvo ima brojčanu oznaku razreda 6110 – djelatnosti žičane telekomunikacije, matični broj poslovnog subjekta je 05202418, a OIB je 71183086599.

U 2022. godini Društvo je prosječno zapošljavalo 7 radnika (2021.: 2 radnika).

#### Podjela sa preuzimanjem

Dana 14. veljače 2022. godine sačinjen je Ugovor o podjeli sa preuzimanjem društva kapitala (odvajanje s preuzimanjem) (dalje Ugovor) sklopljenim između društava PONIKVE EKO OTOK KRK d.o.o. kao društvo koje se dijeli i SMART ISLAND KRK d.o.o. kao društvo preuzimatelj.

Prije podjele temeljni kapital Društva kao preuzimatelja iznosio je 200.000,00 kn dok je temeljni kapital društva koje se dijeli iznosio 40.908.400,00 kn.

U društvu koje se dijeli, zbog provođenja podjele došlo je do smanjenja temeljnog kapitala kao i smanjenja nominalnih iznosa postojećih poslovnih udjela članova dok je u društvu preuzimatelju došlo do povećanja temeljnog kapitala zbog preuzimanja imovine, obveza i pravnih odnosa, a članovi društva koje se dijeli povećali su nominalne iznose postojećih poslovnih udjela u društvu preuzimatelju u zamjenu za poslovne udjele društva koje se dijeli sukladno odredbama Ugovora. Opis, raspored i vrijednost imovine i obveza određeni su Ugovorom, a konačne vrijednosti temelje se na vrijednostima iz bilance podjele društva koje se dijeli izrađenoj na dan 31.03.2022. godine.

U društvu koje se dijeli došlo je do smanjenja temeljnog kapitala za iznos od 5.814.000,00 kn na iznos od 35.094.400,00 kn, dok se je temeljni kapital društva preuzimatelja povećao za isti iznos od 5.814.000,00 kn na iznos od 6.014.000,00 kn.

U naravi u organizacijskim smislu došlo je do prijenosa odjela Energetika iz društva koje se dijeli na društvo preuzimatelja sa svim stavkama imovine i obveza te prijenosa ugovora o radu radnika koji su prešli iz jednog u drugo društvo.

Skraćena bilanca prenesene imovine i obveza na 31. ožujka 2022. godine prikazuje se u nastavku:

| **R.br.** | **Opis stavke** | **Imovina iz EKO u SIK** | **Obveze iz EKO u SIK** |
| --- | --- | --- | --- |
| **1** | **Dugotrajna materijalna imovina (DMI)** | 15.862.298,81 |  |
|  | ***Ispravak vrijednost DMI*** | *(4.992.971,86)* |  |
| **2** | **Investicije u tijeku** | 24.085.161,19 |  |
| **3** | **Poslovni udjeli u Ponikve usluga** | 44.900,00 |  |
| **4** | **Potraživanja EKO od SIK** | 493.495,44 |  |
| **5** | **Potraživanja od EKO za novčana sredstva prema SIK** | 749.569,36 |  |
| **6** | **Zalihe** | 499.824,34 |  |
|  | **Ukupno imovina** | **36.742.277,28** |  |
| **1** | **Temeljni kapital** |  | 5.814.000,00 |
| **2** | **Kapitalne rezerve** |  | 21.903.198,86 |
| **3** | **Obveze za obveze za kredit koji ostaje u EKO** |  | 6.307.397,93 |
| **4** | **Obveze za avans za EU projekte** |  | 890.862,45 |
| **5** | **Obveze za lizing - kratkoročni** |  | 104.485,47 |
| **6** | **Obveze za lizing - dugoročni** |  | 83.502,41 |
| **7** | **Obračunati prihodi** |  | 1.638.830,16 |
|  | **Ukupno kapital i obveze** |  | **36.742.277,28** |

* 1. **OKVIR ZA PREZENTIRANJE FINANCIJSKIH IZVJEŠTAJA**

Financijski izvještaji za 2022. godinu sastavljeni su u skladu s propisima Republike Hrvatske, te računovodstvenim politikama poduzetnika.

Računovodstvene politike Društva usklađene su s Hrvatskim standardima financijskog izvještavanja (NN 86/2015, 105/2020) koje poduzetnik ima obvezu primjenjivati temeljem Zakona o računovodstvu (NN 78/2015, 134/2015, 120/2016, 116/2018, 42/2020, 47/2020, 114/22).

Društvo je pozicije u financijskim izvještajima iskazalo u skladu sa zahtjevima iz Pravilnika o strukturi i sadržaju godišnjih financijskih izvještaja (NN 95/2016, 144/2020).

Podaci u financijskim izvještajima prezentirani su u hrvatskim kunama (HRK), kao izvještajnoj valuti u Republici Hrvatskoj.

Srednji tečaj Hrvatske narodne banke na dan 31. prosinca 2022. godine i to 1 EUR = 7,534500 HRK (na dan 31.12.2021. godini 1 EUR = 7,517174 HRK).

Dopunske informacije uz financijske izvještaje ne čine financijska izvješća već se iskazuju u svrhu dopunske analize.

Financijski izvještaji sastavljeni su na temelju računovodstvenog načela vremenske neograničenosti poslovanja.

**1.2. Osnovne računovodstvene politike**

Osnovne računovodstvene politike primijenjene kod sastavljanja financijskih izvještaja za 2022. godinu bile su iste kao u 2021. godini.

**1.2.1. PRIHODI**

Prihodi predstavljaju povećanje ekonomskih koristi tijekom obračunskog razdoblja u obliku priljeva ili povećanja imovine ili smanjenja obveza, kada ti priljevi imaju za posljedicu povećanje kapitala, osim povećanja kapitala koje se odnosi na unose od strane sudionika u kapitalu.

Prihod se priznaje kada je vjerojatno da će buduće ekonomske koristi ulaziti kod poduzetnika i kada se koristi mogu pouzdano izmjeriti.

**1.2.1.1. POSLOVNI PRIHODI**

Poslovni prihodi obuhvaćaju prihode od prodaje i ostale poslovne prihode, a iskazani su po fakturiranoj vrijednosti (Bilješka 2.1.).

Prihodi od prodaje obuhvaćaju prihode od: pružanja usluga vezano za održavanje i upravljanje javnom rasvjetom, zakupa EKI mreže, nadzora radova nad gradnjom EKI mreže te zakupa punionica za električna vozila.

Ostale poslovne prihode čine: naknade šteta od osiguranja, refundacije, prihodi od naplaćenih vrijednosno usklađenih potraživanja iz prethodnih godina, prihodi u visini amortizacije imovine nabavljene iz namjenskih sredstava, prihod za pokriće troškova neotpisane vrijednosti rashodovane i prodane imovine, prihodi za pokriće troškova financiranja, prihodi EU projekata i slično.

**1.2.1.2. FINANCIJSKI PRIHODI**

Financijske prihode čine kamate na nepravodobna plaćanja, kamate *a vista*, kamate na zajmove i pozitivne tečajne razlike (Bilješka 2.2.).

**1.2.2. RASHODI**

**Rashodi** predstavljaju smanjenja ekonomskih koristi kroz obračunsko razdoblje u obliku odljeva ili iscrpljenja imovine ili stvaranja obveza što za posljedicu ima smanjenje kapitala, osim onog u svezi s raspodjelom sudionicima u kapitalu.

Rashodi se priznaju u računu dobiti i gubitka kada se mogu pouzdano izmjeriti. Priznavanje rashoda pojavljuje se istodobno s priznavanjem povećanja obveza ili smanjenja imovine.

Rashodi se priznaju u računu dobiti i gubitka na temelju izravne povezanosti između nastalih troškova i određene stavke prihoda, odnosno sučeljavanje rashoda s prihodima.

Svi rashodi koji se odnose na obračunsko razdoblje bez obzira na to kada će biti plaćeni knjiže se na teret računa rashoda, odnosno troškova razdoblja na koje se odnose.

**1.2.2.1. POSLOVNI RASHODI**

Poslovne rashode čine materijalni troškovi, troškovi osoblja, amortizacija, ostali troškovi, vrijednosno usklađenje potraživanja i ostali poslovni rashodi (Bilješka 3.1.).

**/i/ Materijalne troškove** čine troškovi materijala, rezervnih dijelova, energije i goriva, troškovi sitnog inventara i zaštitne odjeće, poštanski i telefonski troškovi, tekuće i investicijsko održavanje, prijevozne usluge, intelektualne usluge, troškovi vanjskih usluga EU projekta, troškovi knjigovodstva i objedinjene naplate te ostale usluge.

Troškovi tekućeg i investicijskog održavanja vlastitih sredstava rada pokrivaju se iz prihoda obračunskog razdoblja kada nastanu. Rekonstrukcije i adaptacije kojima se mijenja kapacitet ili namjena osnovnih sredstava, knjiže se kao povećanje vrijednosti osnovnih sredstava.

**/ii/ Troškove osoblja** čine neto plaće i naknade plaća zajedno s porezima i doprinosima iz i na plaće.

**/iii/ Amortizacija**

Obračun amortizacije obavlja se pojedinačno za svako sredstvo razvrstano po amortizacijskim grupama po linearnoj metodi, a po stopama koje ne prelaze porezno dopustive stope.

Novonabavljena imovina amortizira se od prvog dana sljedećeg mjeseca kad se stavi u uporabu.

U slučaju rashoda ili prodaje, imovina se amortizira zaključno s mjesecom u kojem je došlo do rashoda ili otuđenja.

Jedanput amortizirano sredstvo dugotrajne imovine više se ne otpisuje.

**/iv/ Ostale troškove poslovanja** čine dnevnice, troškovi prijevoza na posao i s posla, ostala materijalna prava zaposlenih, premije osiguranja, troškovi stručnog obrazovanja, reprezentacija, vodoprivredna i komunalne naknade, članarine komorama, bankarske usluge.

**/v/ Vrijednosno usklađenje** kratkotrajne imovine obuhvaća usklađivanje vrijednosti potraživanja od kupaca koja su utužena ili za koja je pokrenut postupak ovrhe te od kupaca u stečaju ili predstečajnoj nagodbi.

**/vi/ Ostali poslovni rashodi** odnose se na neotpisanu vrijednost prodane i rashodovane dugotrajne materijalne imovine i ostale rashode.

**1.2.2.2. FINANCIJSKI RASHODI**

Financijske rashode čine zatezne kamate, kamate po kreditima i negativne tečajne razlike (Bilješka 3.2.).

* + 1. **DOBIT/GUBITAK TEKUĆE GODINE**

Iz razlike ukupnih prihoda i rashoda proizlazi rezultat poslovne godine prije oporezivanja. (Bilješka 4).

**1.2.4. DUGOTRAJNA MATERIJALNA I NEMATERIJALNA IMOVINA**

Ulaganja u materijalnu i nematerijalnu imovinu tijekom godine evidentiraju se po nabavnoj vrijednosti. Nabavnu vrijednost čini fakturna vrijednost nabavljene imovine uvećana za sve troškove nastale do njezinog stavljanja u uporabu (Bilješka 5).

Stvari i oprema se evidentiraju kao dugotrajna imovina, ako im je vijek trajanja duži od jedne godine i pojedinačna nabavna cijena veća od 3.500 kn.

Neotpisana vrijednost otuđenih i rashodovanih sredstava knjiži se na teret ostalih poslovnih rashoda.

|  |  |  |  |
| --- | --- | --- | --- |
| Društvo koristi sljedeće stope amortizacije (Bilješka 3.1.3.): | **2021.** |  | **2022.** |
|  | **%** |  | **%** |
| * za građevinske objekte | 1,5-10 |  | 1,5-10 |
| * osobne automobile | 15,5 |  | 15,5 |
| * nematerijalnu imovinu, opremu i vozila | 5-12,5 |  | 5-12,5 |
| * računala, računalnu opremu, programe, telefone i opremu za računalne mreže | 10 - 50 |  | 10 - 50 |
| * ostalu nespomenutu imovinu | 6,7 -20 |  | 6,7 - 20 |

**1.2.5. DUGOTRAJNA FINANCIJSKA IMOVINA**

Financijska imovina obuhvaća dionice i udjele, dane zajmove, sudjelujuće interese, depozite te ostalu financijsku imovinu. Financijska imovina se ne amortizira. Priznavanje, mjerenje i prestanak priznavanja obavlja se u skladu s odredbama HSFI 9.

Dugotrajnu financijsku imovinu čini nominalni iznos poslovnog udjela u društvu Ponikve usluga d.o.o. (Bilješka 6).

**1.2.6. ZALIHE**

Zalihe se iskazuju po vrijednosti troškova nabave koji obuhvaćaju kupovnu cijenu i sve izravno povezane troškove koji su nužni za dovođenje zaliha u određeno stanje i na određenu lokaciju, ili po neto prodajnoj vrijednosti, ovisno o tome koja je niža.

Zalihe materijala koji se koristi za tekuće, investicijsko održavanje i investicije u vlastitoj režiji, iskazuju se po stvarnim nabavnim cijenama materijala. Utrošak materijala obavlja se primjenom metode prosječne nabavne cijene.

Sitan inventar, alat i auto gume, otpisuju se u cijelosti kod stavljanja u uporabu.

**1.2.7. POTRAŽIVANJA OD KUPACA**

Potraživanja se početno priznaju po fer vrijednosti.

Potraživanja od kupaca (Bilješka 9) obuhvaćaju sva potraživanja za izvršene usluge (održavanje javne rasvjete, najam EKI mreže, nadzor nad EKI mrežom, zakup e-punionica).

Usklađenje vrijednosti potraživanja obavlja se temeljem saznanja da potraživanje nije u roku naplaćeno, odnosno da su nastale okolnosti neizvjesnosti naplate i da je utuženo, prijavljeno u stečajnu masu ili u predstečajnu nagodbu i u slučaju kada je nenaplativo.

**1.2.8. POTRAŽIVANJA OD DRŽAVE I DRUGIH INSTITUCIJA**

odnose se na potraživanja za porez na dodanu vrijednost, potraživanja za refundacije bolovanja i potraživanja za preplaćeni porez na dobit.

**1.2.9. OSTALA POTRAŽIVANJA**

odnose se na naplaćena potraživanja od korisnika čiji obračun i naplatu vodi drugo društvo, potraživanja za naknade šteta, potraživanja za kamate po viđenju, potraživanja za dane predujmove za usluge.

**1.2.10.** **KRATKOTRAJNA FINANCIJSKA IMOVINA**

odnosi se na dana jamstva.

**1.2.11. NOVAC U BANCI I BLAGAJNI**

Imovina u obliku novca iskazuje se u nominalnoj vrijednosti izraženoj hrvatskom valutnom jedinicom (kn), a predstavljaju sredstva na kunskim računima i u blagajni (Bilješka 10).

**1.2.12. PLAĆENI TROŠKOVI BUDUĆEG RAZDOBLJA I OBRAČUNATI PRIHODI**

Aktivna vremenska razgraničenja predstavljaju unaprijed plaćene troškove, a priznaju se kao imovina kada se odnose na iznose plaćene u tekućem razdoblju, a koji se odnose na buduće razdoblje sukladno Hrvatskim standardima financijskog izvještavanja.

**1.2.13. KAPITAL I REZERVE**

Kapital je vlastiti izvor financiranja imovine i izračunava se kao ostatak imovine nakon odbitka svih obveza. Upisani kapital iskazan je u kunama po nominalnoj vrijednosti.

Ukupan kapital Društva čine upisani kapital, kapitalne rezerve, zadržana dobit i dobitak tekuće godine (Bilješka 11).

**1.2.14. DUGOROČNE OBVEZE**

Dugoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveza, a rok dospijeća im je duži od 12 mjeseci.

Dugoročne obveze predstavljaju obveze po osnovi kredita i financijskih leasinga ili ostalih obveza koji dospijevaju na naplatu nakon 31. prosinca 2023. godine (Bilješka 12).

Tekuće dospijeće po navedenim obvezama koje dospijevaju na naplatu u 2022. godini iskazano je kao kratkoročna obveza.

Društvo nema kredita i financijskih leasinga u stranim valutama niti su isti uz valutnu klauzulu te nema potrebe svođenja na srednji tečaj Hrvatske narodne banke na dan 31. prosinca 2022. godine.

**1.2.15. KRATKOROČNE OBVEZE**

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveza, a rok dospijeća im je kraći od 12 mjeseci. U kratkoročnim obvezama iskazane su obveze prema bankama i drugim financijskim institucijama, obveze prema primljenim jamstvima za ozbiljnost ponude, obveze prema dobavljačima, obveze prema zaposlenicima, obveze za poreze, doprinose i slična davanja, te ostale kratkoročne obveze (Bilješka 13).

**1.2.16. PRIHOD BUDUĆEG RAZDOBLJA**

Odgođeni prihodi odnose se na dobivena namjenska sredstva za investicije.

Prijenos na prihode obavlja se u visini amortizacije za dugotrajnu imovinu nabavljenu iz tih sredstava (Bilješka 14).

**1.2.17. IZVANBILANČNI ZAPISI**

Društvo u okviru izvanbilančnih zapisa iskazuje primljene bankarske garancije i zadužnice za uredno ispunjenje ugovornih obveza od strane izvođača, garancije za jamstvene rokove te zadužnice dane kao osiguranje za podmirenje obveza po kreditu, financijskom leasingu i dobavljačima (Bilješka 15).

1. **PRIHODI**

Opća napomena vezana za usporedivost prihoda leži u činjenici navedenoj u Bilješci 1b) vezano za pripajanje kojim je inače do tada malo operativno djelovanje društva preraslo u poslovanje koje je za preostalih 3 kvartala i nekoliko puta veće nego dotadašnje cjelogodišnje poslovanje. Navedeno ukazuje da se usporedni podaci trebaju uzeti sa značajnom rezervom posebno gdje usporednih podataka niti nema.

* 1. **POSLOVNI PRIHODI**

Poslovni prihodi obuhvaćaju:

| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/2021** |
| --- | --- | --- | --- | --- | --- |
| Zakup e-punionica |  | 0,00 | 11.999,97 |  |  |
| Zakup EKI – cijevi/kabela |  | 7.404,00 | 355.710,58 | 12,8% | 4704% |
| Zakup EKI - niti |  | 0,00 | 145.646,91 | 5,2% |  |
| Zakup EKI - priključak |  | 0,00 | 8.220,00 | 0,3% |  |
| Zakup EKI - ostalo |  | 0,00 | 552.739,90 | 19,8% |  |
| Zakup EKI - prostor u zdencu |  | 0,00 | 4.516,23 | 0,2% |  |
| Dobava, dostava i montaža materijala |  | 22.221,08 | 0,00 |  | -100% |
| Održavanje javne rasvjete |  | 0,00 | 1.510.502,44 | 54,2% |  |
| Usluga učink. gosp. energijom |  | 0,00 | 6.060,00 | 0,2% |  |
| EKI-nadzor radova |  | 0,00 | 190.500,00 | 6,8% |  |
| **Prihodi od prodaje** |  | **29.625,08** | **2.785.896,03** | 100% | 9304% |
|  |  |  |  |  |  |
| Prihodi za usluge iz EKI domene |  | 0,00 | 36.184,32 | 2,5% |  |
| Naknada štete osiguranja |  | 0,00 | 2.000,00 | 0,1% |  |
| Ostali prihodi | b)/i/ | 322.960,00 | 496.822,01 | 35,0% | 54% |
| Odgođeni prihod budućeg razdoblja |  | 0,00 | 419.773,97 | 29,5% |  |
| EU projekt SYNERGY | b)/ii/ | 106.818,25 | 178.829,56 | 12,6% | 67% |
| EU projekt FRESKO | b)/ii/ | 46.743,49 | 287.166,63 | 20,2% | 514% |
| **Ostali poslovni prihodi** |  | **476.521,74** | **1.420.776,49** | 100,0% | 198% |

|  |  |  |  |  |  |
| --- | --- | --- | --- | --- | --- |
| **UKUPNO POSLOVNI PRIHODI** |  | **506.146,82** | **4.206.672,52** |  | 731% |

1. **Prihodi od prodaje**

Prihodi od prodaje u 2022. godini iznose 2.785.896,03 kn (2021.: 29.625,08 kn) i veći od su od prethodne godine za 2.756.270,95 kn.

Najznačajniji su prihodi od održavanja javne rasvjete (1.510.502,44 kn) te različitih zakupa EKI mreže (1.066.833,62 kn).

1. **Ostali poslovni prihodi**

Ostali poslovni prihodi u 2022. godini iznose 1.420.776,49 kn (2021.: 476.521,74 kn) i veći od su od prethodne godine za 944.254,75 kn .

**/i/** Ostali prihodi obuhvaćaju prihode od prodaje vozila i opreme 10.110,00 kn (2021.: 94.388,80 kn) i ostale prihode 486.712,01 kn (2021.: 33.902,08 kn).

**/ii/** Prihodi po EU projektima u 2022. godini iskazani su u iznosu od 465.996,19 kn od čega se 142.341,08 kn odnosi na pokriće troškova vanjskih usluga, a 323.655,11 kn na pokriće troškova radnika koji su angažirani na EU projektima.

Društvo sudjeluje u dva EU projekta koji su podjelom preneseni u Društvo (Bilješka 1b)):

**Projekt SYNERGY:**

Istraživački razvojni projekt Synergy iz progama Horizon (Obzor) 2020 u kojem sudjeluje 24 partnera iz više zemalja: Španjolska, Grčka, Finska, Cipar, Italija, Portugal, Austrija i Hrvatska. Vodeći partner projekta je ETRA iz Španjolske. Ukupni budžet projekta je 12,39 milijuna EUR, od čega je 9,93 milijuna EUR potpora. Projekt ima cilj razviti platformu za sigurnu razmjenu i aktivaciju podataka koji nastaju u području energetike, a danas predstavljaju uglavnom trošak njihova prikupljanja. Udio sufinanciranja EU iznosi 70% prihvatljivih troškova.

U 2022. godini troškovi vanjskih usluga iznose 75.701,03 kn i pokriveni su prihodima EU projekta u iznosu od 60.299,40 kn. Trošak radnika angažiranih na tom projektu pokriven je prihodom u iznosu od 125.838,84 kn.

**Projekt frESCO:**

Istraživački razvojni projekt frESCO iz progama Horizon (Obzor) 2020 u kojem sudjeluje 14 partnera iz više zemalja: Španjolska, Cipar, Austrija, Grčka, Belgija, Francuska, Italija i Hrvatska. Vodeći partner projekta je CIRCE iz Španjolske (Zaragoza). Ovaj projekt razvija nove poslovne modele. Primarni rezultat su poslovni modeli za energetske servise, fokus je uglavnom na ekonomskoj održivosti energetske učinko vitosti naših korisnika. Ukupni budžet projekta iznosi 5,12 milijuna EUR, od čega je 4 milijuna EUR europske potpore. Udio sufinanciranja EU iznosi 70% prihvatljivih troškova.

U 2022. godini troškovi vanjskih usluga iznose 127.643,37 kn i pokriveni su prihodima EU projekta u iznosu od 89.350,35 kn. Trošak radnika angažiranih na tom projektu pokriven je prihodom u iznosu od 197.816,27 kn.

* 1. **FINANCIJSKI PRIHODI**

Financijski prihodi obuhvaćaju:

|  |  |  |  |  |  |
| --- | --- | --- | --- | --- | --- |
| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/2021** |
| Kamate EB - EKI uz EU |  | 0,00 | 74.837,55 | 93,5% |  |
| Prihod zateznih kamata |  | 0,00 | 5.240,75 | 6,5% |  |
| Kamate po viđenju |  | 1,46 | 1,70 |  | 16% |
| **Ostali prihodi s osnove kamata** |  | **1,46** | **80.080,00** | 100,0% |  |

1. **RASHODI**

Opća napomena vezana za usporedivost troškova slično kao i kod prihoda, leži u činjenici navedenoj u Bilješci 1b) vezano za pripajanje kojim je inače do tada malo operativno djelovanje društva preraslo u poslovanje koje je za preostalih 3 kvartala i nekoliko puta veće nego dotadašnje cjelogodišnje poslovanje. Navedeno ukazuje da se usporedni podaci trebaju uzeti sa značajnom rezervom posebno gdje usporednih podataka niti nema.

* 1. **POSLOVNI RASHODI**

**3.1.1. MATERIJALNI TROŠKOVI**

Materijalne troškove čine:

| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/**  **2021** |
| --- | --- | --- | --- | --- | --- |
| Utrošeni osn. materijal |  | 22.221,08 | 135.960,31 | 53,1% | 512% |
| Ostali materijal |  | 0,00 | 1.388,31 | 0,5% |  |
| Mazivo |  | 0,00 | 338,40 | 0,1% |  |
| Sitan inventar |  | 134,07 | 12.501,78 | 4,9% | 9225% |
| Rezervni djelovi-razni |  | 0,00 | 288,00 | 0,1% |  |
| Potrosni materijal za kompjutere |  | 629,60 | 168,00 | 0,1% | -73% |
| Zaštitne rukavice |  | 0,00 | 473,48 | 0,2% |  |
| Radna odjeća(kombinezoni,odjela klas.amer.) |  | 0,00 | 1.748,00 | 0,7% |  |
| Radna obuća |  | 0,00 | 4.929,00 | 1,9% |  |
| Majice |  | 0,00 | 3.652,00 | 1,4% |  |
| Materijal za javnu rasvjetu |  | 0,00 | 27.154,83 | 10,6% |  |
| Čavli,vijci,lim,arm.mreže i ostalo |  | 0,00 | 1.651,19 | 0,6% |  |
| Boje,lakovi kistovi razređivač |  | 0,00 | 16.325,64 | 6,4% |  |
| PVC materijal |  | 0,00 | 253,00 | 0,1% |  |
| Kuverte, registratori i fotokopirni papir |  | 45,00 | 0,00 | 0,0% | -100% |
| Materijal EKI |  | 0,00 | 4.565,77 | 1,8% |  |
| Motorni benzin |  | 2.410,88 | 842,66 | 0,3% | -65% |
| Autogume i montaža |  | 0,00 | 2.216,00 | 0,9% |  |
| Eurodizel |  | 0,00 | 35.625,81 | 13,9% |  |
| Rezervni dijelovi za vozila |  | 0,00 | 5.947,05 | 2,3% |  |
| **Troškovi sirovina i materijala** |  | **25.440,63** | **256.029,23** | 100,0% |  |
|  |  |  |  |  |  |
| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/2021** |
| Zakupnine i najamnine |  | 5.100,00 | 7.755,00 | 1,2% | 52% |
| Najam vozila |  | 3.600,00 | 1.800,00 | 0,3% | -50% |
| Zakup svjetlovodne infrast. |  | 358,77 | 143,75 | 0,0% | -60% |
| Elektroničko primanje i slanje računa |  | 0,00 | 820,00 | 0,1% |  |
| Troškovi mobitela |  | 3.263,14 | 7.266,11 | 1,2% | 123% |
| Ostali troškovi prijevoza |  | 0,00 | 242,00 | 0,0% |  |
| Održavanje programa |  | 0,00 | 19.958,00 | 3,2% |  |
| Održavanje optičke mreže |  | 0,00 | 10.516,00 | 1,7% |  |
| Tehnički pregled osobnih vozila |  | 0,00 | 628,54 | 0,1% |  |
| Tehnički pregled teretnih vozila |  | 0,00 | 4.151,52 | 0,7% |  |
| Cestarina za osobna vozila |  | 0,00 | 180,60 | 0,0% |  |
| Cestarina za teretna vozila |  | 0,00 | 4.585,30 | 0,7% |  |
| Cestarina, mostarina, tunel |  | 0,00 | 288,00 | 0,0% |  |
| Zdravstvene usluge |  | 0,00 | 545,00 | 0,1% |  |
| Intelektualne usluge |  | 0,00 | 19.000,00 | 3,0% |  |
| Usluga revizije |  | 0,00 | 15.000,00 | 2,4% |  |
| Tiskarske usluge |  | 0,00 | 11.880,00 | 1,9% |  |
| Oglasi-novine i radio |  | 0,00 | 16.190,00 | 2,6% |  |
| Sudski troškovi i pristojbe |  | 0,00 | 250,00 | 0,0% |  |
| Javni bilježnik |  | 11.865,00 | 14.445,00 | 2,3% | 22% |
| Administr., računov., poslovi |  | 7.800,00 | 183.786,94 | 29,4% | 2256% |
| Zaštita na radu, zašt. od požara |  | 1.650,00 | 12.585,45 | 2,0% | 663% |
| Usluga daljinskog nadzora vozila |  | 0,00 | 2.655,00 | 0,4% |  |
| Usluge iz EKI domene |  | 0,00 | 36.184,32 | 5,8% |  |
| Održavanje javne rasvjete |  | 0,00 | 45.126,18 | 7,2% |  |
| Zdravstveno sistematski pregled |  | 0,00 | 1.706,56 | 0,3% |  |
| Troškovi EU projekta Syergy |  | 8.035,20 | 75.701,03 | 12,1% | 842% |
| Troškovi EU projekta Fresco |  | 5.356,80 | 127.643,37 | 20,4% | 2283% |
| Održavanje vozila |  | 0,00 | 4.706,19 | 0,8% |  |
| **Ostali vanjski troškovi** |  | **47.028,91** | **626.159,75** | 100,0% |  |
|  |  |  |  |  |  |
| **UKUPNO MATERIJALNI TROŠKOVI** | | **72.469,54** | **882.188,98** |  | 1117% |

Ukupni materijalni troškovi iznose 882.188,98 kn i veći su za 809.719,44 kn od prethodne godine (2021.: 72.469,54 kn). Najznačajnije vrste troškova su:

**/i/** U 2022. godini troškovi materijala, rezervnih dijelova, sitnog inventara zajedno s troškovima održavanja veći su za 231.588,60 kn zbog novih djelatnosti koje su pripojene društvu.

**/ii/** Iskazani troškovi vezani uz EU projekte odnose se na troškove vanjskih usluga kao što je vođenje i administriranje projektima i slično. Dio tih troškova pokriven je prihodima (Bilješka 2.1.)

**/iii/** Društvo je ugovorom povjerilo knjigovodstvene poslove, poslove objedinjene naplate i druge povezane administrativne poslove društvu Ponikve usluga d.o.o. te je za te usluge iskazalo troškove od 183.786,94 kn (2021.: 4.550,00 kn).

**3.1.2. TROŠKOVI OSOBLJA**

Troškovi osoblja u 2022. godini iznose 1.194.046,15 kn (2021.: 257.016,05 kn). Prosječna bruto plaća u 2022. godini iznosila je 10.477,11 kn, a neto 7.618,61 kn.

**3.1.3. AMORTIZACIJA**

Troškovi amortizacije u 2022. godini iznose 1.062.040,13 kn (2021.: 3.476,84 kn).

Kao što je navedeno u Bilješkama 2.1. i 14., Društvo je iskazalo prihod u visini obračunate amortizacije imovine nabavljene iz sredstava potpora u iznosu od 419.773,97 kn (2021.: 0,00 kn) pa je utjecaj na rezultat 642.266,16 kn (2021.: 0,00 kn).

Primijenjene stope ne prelaze porezno dopustive stope.

**3.1.4. OSTALI TROŠKOVI**

Ostali troškovi prikazuju se u slijedećoj tablici.

| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/2021** |
| --- | --- | --- | --- | --- | --- |
|  |  |  |  |  |  |
| Noćenje na službenom putu |  | 454,48 | 0,00 | 0,0% | -100% |
| Članarina HGK |  | 504,00 | 0,00 | 0,0% | -100% |
| Bankarske usluge i provizije |  | 0,00 | 5.500,00 | 3,6% |  |
| Naknade za platni promet |  | 1.898,55 | 2.267,34 | 1,5% | 19% |
| Troškovi prijevoza radnika |  | 8.234,00 | 42.887,59 | 28,4% | 421% |
| Poklon bon radnicima |  | 1.140,00 | 8.280,00 | 5,5% | 626% |
| Prigodna nagrada radnicima |  | 3.000,00 | 40.500,00 | 26,8% | 1250% |
| Prigodni pokloni djeci radnika |  | 600,00 | 3.000,00 | 2,0% | 400% |
| Nagrada radnicima |  | 4.000,00 | 8.000,00 | 5,3% | 100% |
| Troškovi stručnog obrazovanja |  | 5.998,00 | 0,00 | 0,0% | -100% |
| Troškovi ugovora u djelu |  | 0,00 | 3.472,22 | 2,3% |  |
| Doprinos ugovor djelu |  | 0,00 | 260,42 | 0,2% |  |
| Troškovi reprezentacije |  | 0,00 | 7.843,40 | 5,2% |  |
| Premija obveznog auto osiguranja |  | 0,00 | 9.123,27 | 6,0% |  |
| Kasko osiguranje |  | 0,00 | 19.644,23 | 13,0% |  |
| Naknade za platni promet |  | 0,00 | 191,28 | 0,1% |  |
| **Ostali troškovi** |  | **25.829,03** | **150.969,75** | 100,0% |  |

Ostali troškovi veći su za 125.140,72 kn u odnosu na prethodnu godinu, a najznačajnije povećanje (85.693,59 kn) odnosi se na materijalna prava zaposlenih .

**3.1.5. VRIJEDNOSNO USKLAĐENJE**

Društvo je u 2022. godini nije iskazivalo troškove vrijednosnog usklađenja.

**3.1.6. OSTALI POSLOVNI RASHODI** u 2022. godini iznose 2.847,64 kn (2021.: 0,00 kn) sa najznačajnijim troškom neotpisane vrijednosti rashodovane imovine od 2.223,22 kn.

* 1. **FINANCIJSKI RASHODI**

|  |  |  |  |  |  |
| --- | --- | --- | --- | --- | --- |
| **Opis stavke** | Bilješka | **2021 HRK** | **2022 HRK** | **Struktura u ukupnom iznosu** | **% 2022/2021** |
|  |  |  |  |  |  |
| Zatezne kamate |  | 1,28 | 6,59 | 0,0% | 415% |
| Kamate EB - EKI uz EU |  | 0,00 | 74.837,55 | 94,7% |  |
| Kamate leasing |  | 0,00 | 4.147,68 | 5,2% |  |
| Ostale neg. tečajne razlike |  | 0,00 | 28,57 | 0,0% |  |
| **Financijski rashodi** |  | **1,28** | **79.020,39** | 100,0% |  |

1. **DOBIT TEKUĆE GODINE**

Za razdoblje od 01. siječnja do 31. prosinca 2022. godine Društvo je temeljem razlike prihoda i rashoda ostvarilo pozitivan rezultat poslovanja financijske godine:



**/i/** U 2022. godini ostvareni su ukupni prihodi u iznosu od 4.286.752,52 kn (2021.: 506.158,28 kn), ukupni troškovi od 3.371.113,04 kn (2021.: 358.792,74 kn) te je ostvaren dobitak u iznosu od 915.639,48 kn (2021.: 147.365,54 kn).

Sukladno Zakonu o porezu na dobit i Pravilniku o porezu na dobit, Društvo je razliku prihoda i rashoda uvećalo za porezno nepriznate rashode u iznosu od 3.921,70 kn (2021.: 0,00 kn), umanjilo za porezno priznate rashode u iznosu od 0,00 kn (2021.: 56.508,43 kn) te je tako utvrđena oporeziva dobit od 919.561,18 kn (2021.: 147.365,54 kn).

**5. DUGOTRAJNA MATERIJALNA I NEMATERIJALNA IMOVINA**

Stanje i promjene na dugotrajnoj materijalnoj i nematerijalnoj imovini (bez predujmova) prikazujemo na sljedeći način:

- u HRK -



Pod Bilješkom 1b) navedena je tablica prijenosa imovine i obveza a u ovoj je tablici prenesena materijalna i nematerijalna imovine detaljnije prikazana.

**/i/** U tijeku godine došlo je do povećanja imovine u pripremi što se odnosi na izgradnju EKI mreže i preuzimanje elektro punionica i električnih bicikli od JLS. Aktivirano je 517.351,45 kn u skupini građevinskih objekata u naravi (najvećim dijelom je izgradnja EKI mreže) te 1.443.415,32 kn u skupni alata i pogonskog inventara (od čega su elektro punionice 1.065.517,08 kn i električne bicikle 343.270,00 kn).

**/ii/** Vrijednost osnovnih sredstava u pripremi na dan 31.12.2022. godine iznosi 24.122.401,16 kn, a odnose se na:

1. elektroničko komunikacijsku infrastrukturu (EKI) u istom infrastrukturnom kanalu fekalne kanalizacije EU projekta društva Ponikve voda d.o.o.u vrijednosti od 23.517.936,64 kn

Budući je u društvu Ponikve voda d.o.o. u tijeku provedba EU projekta „Projekt prikupljanja, pročišćavanja i odvodnje otpadnih voda na području otoka Krka, a radi smanjenja troškova (Zakon o mjerama za smanjenje troškova postavljanja elektroničkih komunikacijskih mreža (EKM) velikih brzina), dobivena je suglasnost za izgradnju elektroničko komunikacijske infrastrukture u istom infrastrukturnom kanalu fekalne kanalizacije EU projekta. Radovi su se izvodili na područjima Grada Krka i pet Općina: Punat, Malinska-Dubašnica, Omišalj, Dobrinj i Baška. Sredstva su osigurale jedinice lokalne samouprave.

b) izgradnja ostale EKI mreže na otoku Krku u vrijednosti od 184.464,52 kn

c) glavni projekt za pristupnu svjetlovodnju mrežu otoka Krka u vrijednosti od 420.000,00 kn.

**/iii/** Društvo je zbog zastarjelosti i neupotrebljivosti rashodovalo imovinu nabavne vrijednosti 63.671,71 kn i ispravka vrijednosti 61.448,49 kn i ostvarilo trošak neotpisane vrijednosti od 2.223,22 kn (Bilješka 3.1.6.).

1. **DUGOTRAJNA FINANCIJSKA IMOVINA**

Društvo je temeljem podjele, Bilješka 1b, dobilo 1% udjela u društvu PONIKVE USLUGA d.o.o. u iznosu od 44.900,00 kn.

1. **ZALIHE**

Zalihe materijala za potrebe elektroničko komunikacijske infrastrukture su prenijete u postupku podjele Društva na društvo preuzimatelj, Smart island Krk d.o.o. (Bilješka 1b). Zalihe sadrže materijal za održavanje javne rasvjete u iznosu od 524.605,76 kn (2021.: 0,00 kn).

1. **POTRAŽIVANJA OD KUPACA**

Prikazujemo na sljedeći način:



**/i/** Potraživanja od kupaca odnose se na pružene usluge pravnim osobama.

**/ii/** Pregledom kvalitete potraživanja nije bilo indikacija koje bi ukazivale ne potrebu za umanjenjem vrijednosti potraživanja.

1. **NOVAC U BANCI I BLAGAJNI**

Novčana sredstva iznose 1.381.748,04 kn (2021.: 436.128,09 kn), a odnose se na stanje na žiro računu koje je usuglašeno s izvodom otvorenih stavki banke na dan 31. prosinca 2022. godine.

1. **KAPITAL I REZERVE**

Stanje i promjene na kapitalu prikazujemo kako slijedi:

****

**/i/** Temeljni ulozi osnivača na dan 31. prosinca 2022. godine iznose:

**/ii/** Kapitalne rezerve iskazane su na dan 31.12.2022. godine u iznosu od 22.643.903,35 kn (2021.: 0,00 kn), a odnose se na ulaganja osnivača (jedinica lokalne samouprave) i ulaganja temeljem podjele Društva (Bilješka 1b).

Kapitalne rezerve po osnivačima iznose:



1. **DUGOROČNE OBVEZE**

Promjene na dugoročnim obvezama u 2022. godini bile su sljedeće:



/i/ U planu podjele početno je bilo predviđeno da se prenese i obveza po kreditu za financiranje izgradnje EKI mreže koja je u nadležnosti Društva. Međutim kredit se nije u konačnici prenio na Društvo nego je napravljen aranžman po kojem obveza povrata kreda prema banci ostaje u društvu Ponikve eko otok Krk d.o.o., a za identičnu visinu obveze u Društvu se formirala obveza prema društvu Ponikve eko otok Krk d.o.o. Riječ je o kreditnoj obvezi navedenog društva pa time i obveze Društva. Riječ je o ugovorenom u iznosu od 6.307.397,93 kn uz kamatnu stopu od 1,63%. Tijekom godine dio kredita po otplatnom planu je plaćen od strane društva prenositelja i povratno plaćen od Društva, a na dan bilance kredit odnosno ukupno izvedena obveza Društva iznosi 5.361.288,23 kn, s tim da je dugoročni dio 4.099.808,63 kn, a kratkoročni 1.261.479,60 kn.

Temeljem Ugovora o podjeli s preuzimanjem društva kapitala (odvajanje s preuzimanjem) u Društvo je prenesen financijski leasing iz 2018. godine za nabavu vozila Iveco daily s radnom košarom koji se koristi za održavanje javne rasvjete. Radi se o iznosu glavnice od 187.987,88 kn. Tijekom godine otplaćeno je 104.485,47 kn, a na dan bilance ostao je za otplatiti kratkoročni dio od 83.502,41 kn, Bilješka 12.

Detaljan pregled dugoročnih kredita i financijskih leasinga prikazan je u nastavku.



1. **KRATKOROČNE OBVEZE**

Kratkoročne obveze na dan 31. prosinca iznose 2.262.010,51 kn (2021.: 311.256,94 kn), a odnose se na obveze prema dobavljačima u iznosu 301.062,73 kn (2021.: 25.517,31 kn), obveze za primljene predujmove EU projekata 197.431,25 kn (2021.: 252.658,43 kn), obveze za poreze, doprinose i slična davanja 266.077,56 kn (2021.: 13.641,88 kn), obveze prema zaposlenicima 103.185,95 kn (2021.: 19.439,32 kn) i obveze za primljena jamstva 49.271,01 kn (2021.: 0,00 kn), kratkoročne obveze po leasingu 83.502,41 kn (2021.: 0,00 kn), te kratkoročni dio dugoročne obveze zasnovane ne kreditu društva Ponikve eko otok Krk d.o.o. u iznosu 1.261.479,60 kn (2021.: 0,00), Bilješka 11.

Značajnije obveze prema dobavljačima prikazujemo u nastavku:

|  |  |
| --- | --- |
| Kabelnet d.o.o. | 195.807,00 |
| Ponikve usluga d.o.o. | 23.550,38 |
| MM Projekt Milan Mataija | 19.000,00 |
| Centar za sigurnost d.o.o. | 12.750,00 |
| INA Industrija nafte | 5.259,99 |
| Protok d.o.o | 4.038,75 |
| **Ukupno ostali dobavljači** | **260.406,12** |

Do dana pisanja Bilješki Društvo je podmirilo sve dospjele obveze prema dobavljačima.

Obveze prema zaposlenicima odnose se na obveze za obračunatu plaću i naknade plaća za prosinac 2022. godine, a koja je isplaćena u siječnju 2023. godine.

Obveze za poreze, doprinose i slična davanja iznose 266.077,56 kn (2021.: 13.641,8 kn), a odnose se na: doprinose na plaću 14.162,07 kn (2021.: 1.732,50 kn), doprinose iz plaće 28.184,98 kn (2021.: 5.189,48 kn), porez i prirez iz plaće 14.332,73 kn (2021.: 2.201,58 kn) te ostale obveze za porez na dobit 87.656,76 kn (2021.: 0,00 kn).

Obveze za primljene predujmove u ukupnom iznosu od 197.431,25 kn (2021.: 252.658,43 kn) odnose se na predujmove EU projekata SYNERGY i FRESCO (Bilješka 2.1.b)).

1. **ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

U Bilanci su na dan 31. prosinca 2022. godine iskazani odgođeni prihodi budućeg razdoblja i odgođeno plaćanje troškova u ukupnom iznosu od 2.905.888,16 kn (2021.: 0,00 kn), a odnose se na:

| **Opis stavke** | **2021 HRK** | **2022 HRK** |
| --- | --- | --- |
|  |  |  |
| Ulaganja JLS u katastar vodova | 0,00 | 538.742,98 |
| Ulaganja JLS u GIS vodova | 0,00 | 74.400,00 |
| JLS elek.bicikle | 0,00 | 272.565,40 |
| JLS punionice el.bicikla | 0,00 | 1.034.485,48 |
| Elektro punionice | 0,00 | 314.113,07 |
| Upravlanje javnom rasvjetom | 0,00 | 215.507,80 |
| JLS Studija isplat.svjetlovodne mreže | 0,00 | 132.300,00 |
| EKI Novo naselje Bogović | 0,00 | 21.774,87 |
| EKI Kralja Tomislava Krk | 0,00 | 182.720,60 |
| EKI Bašćanska ulica | 0,00 | 10.067,86 |
| EKI KPP 18 Punat | 0,00 | 5.056,80 |
| EKI POS Jurandvor | 0,00 | 20.108,28 |
| EU projekt Synergy | 0,00 | 50.412,86 |
| **Prihod budućeg razdoblja** | **0,00** | **2.872.256,00** |
|  |  |  |
| Obrač.troškovi koji nisu fakturirani | 0,00 | 33.632,16 |
| **Odgođeno plaćanje troškova** | **0,00** | **33.632,16** |

|  |  |  |
| --- | --- | --- |
| **UKUPNO** | **0,00** | **2.905.888,16** |

**Promjene tijekom 2022. godine:**

1. **Smanjenje**

**/i/** Prijenos s odgođenih prihoda na prihode obavlja se u visini amortizacije za dugotrajnu materijalnu imovinu nabavljenu iz namjenskih sredstava ili dobivenu bez naknade. Tijekom 2022. godine Društvo je oprihodovalo iznos od 419.773,97 kn (2021.: 0,00 kn) na ime obračunate amortizacije, Bilješka 2.1.

1. **IZVANBILANČNI ZAPISI**

Izvanbilančni zapisi iznose 11.194.725,61 kn (2021.: 0,00 kn). Odnose se na: primljene zadužnice u iznosu od 1.500,00 kn (2021.: 0,00 kn) i dane zadužnice u iznosu od 11.193.225,61 kn (2021.: 0,00 kn).

1. **POTENCIJALNE OBVEZE**

**/i/ Sudski sporovi**

Protiv Društva se ne vode sudski postupci pa sa tog osnova nema niti rezerviranja niti nepredviđenih obveza.

Također nema nepredviđenih obveze niti po drugim pitanjima, a isto se odnosi i na nepredviđenu imovinu.

1. **UPRAVLJANJE RIZICIMA**

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo je izloženo promjenama vrijednosti EUR-a, jer su obveze po primljenim predujmovima EU projekata denominirane u stranoj valuti, što Društvo izlaže valutnom riziku.

Obzirom da je jedina korištena ino valuta bila euro, pozivajući se na Bilješku 18. Društvo će biti riješeno ovoga rizika od 1.1.2023. godine.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente.

Društvo nema dugoročnih obveza uz promjenjivu kamatnu stopu, te kao posljedicu toga nema izloženost riziku promjene kamatne stope.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2022. godini pokrivene su kratkotrajnom imovinom.

Upravljanje ovim rizikom dijelom se svodi na usklađenje priljeva sredstava od strane jedinica lokalne samouprave po ugovorima o sufinanciranju investicija.

Iako je na početku turističke sezone bio prisutan rizik rata u Ukrajini u konačnici nije došlo do smanjenja turističkih aktivnosti na otoku. Naprotiv turistička sezona je bila naglašeno dobra što je utjecalo na značajnije smanjenje rizika likvidnosti za razliku od prethodnog razdoblja koje je bilo pod utjecajem pandemija COVID-19.

**Procjena fer vrijednosti**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze, te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

1. **DOGAĐAJI OD UTJECAJA NA BUDUĆE POSLOVANJE**

Kako je navedeno u prethodnoj točki pod rizikom likvidnosti, smatralo se da bi Rusko-ukrajinski rat koji je započeo u veljači 2022. godine mogao utjecati na nedostatak fosilnih goriva, ali i na turističku sezonu 2022. godine.

Trenutno stanje i ekonomske prognoze pod uvjetom da navedeni rat ne eskalira ne ukazuju na smanjenje prihoda gospodarstvenika koji ovise o turizmu te navedeni rizik likvidnosti se u narednoj godini ne smatra naglašenim. Ostaju stalni operativni rizici poslovanja Društva, a Društvo i nadalje poduzima sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva).

Prelaskom na euro od 1.1.2023. godine Društvo je bilo izloženo operativnom riziku prilagodbe poslovnik procesa uvođenju nove novčane valute, a posebno u domeni prilagodbe računovodstvenih programa.

1. **IZNOS NAKNADE ČLANOVIMA UPRAVNIH I NADZORNIH TIJELA**

Društvo nema ustanovljen Nadzorni odbor te ima samo Upravu koja se sastoji od jednog člana, Direktora. Direktor Društva je, sukladno odlukama skupštine, zaposlen u društvu PONIKVE VODA d.o.o. gdje prima plaću, dok u društvima Ponikve usluga d.o.o., Ponikve eko otok Krk d.o.o. i Smart island Krk d.o.o. ima mandat direktora, no bez zasnovanog radnog odnosa i bez prava na isplatu plaće i naknade.

1. **DOGAĐAJI NAKON DATUMA BILANCE**

Nakon datuma bilance, a do datuma sastavljanja ovih financijskih izvještaja nisu se dogodili značajni događaji koji bi zahtijevali usklađivanje financijskih izvještaja ili objavu.

Od 1. siječnja 2023. godine Republika Hrvatska kao svoj novac će koristiti euro te će time od istog datuma funkcionalna i izvještajna valuta biti euro.

1. **INFORMACIJE O TRANSAKCIJAMA SA POVEZANIM STRANAMA**

Kao povezane strane Društva se pojavljuju svi osnivači kao članovi društva te izravno ili preko osnivača povezana društva. Međutim Društvo sa svim povezanim stranama posluje prema važećem cjeniku sa aspekta odnosa prema kupcima, dok sa aspekta odnosa sa dobavljačima posluje temeljem odredbi Zakona o javnoj nabavi pa su sve transakcija sa svim povezanim stranama temeljene na tržišnim uvjetima odnosno cijenama sukladno stvarnim potrebama učesnika u transakcijama.

Značajnija transakcija je transakcija sa društvom Ponikve usluga d.o.o. koja za društvo obavlja računovodstveno-financijsko-pravne-administrativne usluge. Odnosi su regulirani ugovorom koji je prošao provjeru poreznih savjetnika. Navedeno društvo obavlja usluge samo povezanim društvima i to, društvu Ponikve voda d.o.o. i društvu Ponikve eko otok Krk d.o.o. te da je osnovano isključivo u cilju o pružanja usluga ovim društvima na načelu neutralnog financijskog rezultata odnosno načelu pokrića troškova. Kako je navedeno u Bilješci 3.1.1 /iii/ troškovi odnosno vrijednost transakcija za društvom Ponikve usluga d.o.o. za 2022. godinu iznose 183.786,94 kn (2021.: 4.550,00 kn).

1. **PREDUJMOVI I KREDITI ODOBRENI ČLANOVIMA ADMINISTRATIVNIH, UPRAVNIH I NADZORNIH TIJELA PODUZETNIKA**

Društvo nema odobrenih predujmova i kredita članovima upravnih tijela te nije preuzelo obveze u njihovo ime po osnovi bilo kakvih garancija.

1. **ODOBRENJE FINANCIJSKIH IZVJEŠTAJA**

Financijski izvještaji odobreni su dana 10. svibnja 2023. godine.

Uprava Društva:

Neven Hržić, mag.ing.aedif.